nibzard/narodne-novine-full-text-markdown huggingface dataset:
## Odluka o izmjeni Odluke o minimalno potrebnim deviznim potraživanjima

### NN 30/2011 (11.3.2011.), Odluka o izmjeni Odluke o minimalno potrebnim deviznim potraživanjima

HRVATSKA NARODNA BANKA

662

Na temelju članka 29. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donio je 8. ožujka 2011.

ODLUKU

O IZMJENI ODLUKE O MINIMALNO POTREBNIM DEVIZNIM POTRAŽIVANJIMA

I.

U Odluci o minimalno potrebnim deviznim potraživanjima (»Narodne novine«, br. 59/2008., 17/2009. i 23/2009.) u točki VI. postotak »20%« zamjenjuje se postotkom »17%«.

II.

Ova Odluka stupa na snagu danom objave u »Narodnim novinama«.

Odluka br. 56-020/03-11/ŽR

Zagreb, 8. ožujka 2011.

Guverner
Hrvatske narodne banke
dr. sc. Željko Rohatinski, v. r.

Odluka, NN 30/2011-662
## Odluka o izmjeni i dopuni Odluke o obveznoj pričuvi

### NN 30/2011 (11.3.2011.), Odluka o izmjeni i dopuni Odluke o obveznoj pričuvi

HRVATSKA NARODNA BANKA

663

Na temelju članka 14. i članka 42. stavka 3. točke 7. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 9. ožujka 2011. donio je

ODLUKU

O IZMJENI I DOPUNI ODLUKE O OBVEZNOJ PRIČUVI

I.

U Odluci o obveznoj pričuvi (»Narodne novine«, br. 133/2010.) iza točke XVII. dodaje se novo poglavlje pod nazivom »Remuneracija obvezne pričuve« i nova točka XVIII., koja glasi:

»Na sredstva obvezne pričuve Hrvatska narodna banka ne plaća naknadu.«

II.

Točke XVIII., XIX. i XX. postaju točke XIX., XX. i XXI.

III.

Ova Odluka stupa na snagu osmog dana od dana objave u »Narodnim novinama«.

O. br. 756/2011.

Zagreb, 9. ožujka 2011.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 30/2011-663
## Odluka o izmjenama Odluke o kamatnim stopama i naknadama Hrvatske narodne banke

### NN 30/2011 (11.3.2011.), Odluka o izmjenama Odluke o kamatnim stopama i naknadama Hrvatske narodne banke

HRVATSKA NARODNA BANKA

664

Na temelju članka 13., članka 14. stavka 4. i članka 42. stavka 3. točke 6. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 9. ožujka 2011. donio je

ODLUKU

O IZMJENAMA ODLUKE O KAMATNIM STOPAMA I NAKNADAMA HRVATSKE NARODNE BANKE

I.

U Odluci o kamatnim stopama i naknadama Hrvatske narodne banke (»Narodne novine«, br. 34/2005., 64/2005., 136/2005., 130/2007., 126/2009., 133/2010. i 147/2010.) u točki III. stopa »0,5%« zamjenjuje se stopom »0,25%«.

II.

Točka IV. briše se.

Točke V., VI., VII. i VIII. postaju točke IV., V., VI. i VII.

III.

Ova Odluka stupa na snagu osmog dana od dana objave u »Narodnim novinama«.

O. br. 757/2011.

Zagreb, 9. ožujka 2011.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 30/2011-664
## Odluka o puštanju u opticaj kovanog novca kuna i lipa s oznakom godine kovanja "2011."

### NN 30/2011 (11.3.2011.), Odluka o puštanju u opticaj kovanog novca kuna i lipa s oznakom godine kovanja "2011."

HRVATSKA NARODNA BANKA

665

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 9. ožujka 2011. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2011.«

1. Kovani novac kuna i lipa s oznakom godine kovanja »2011.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima (osim godine kovanja) utvrđenima u Odluci o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.), pušta se u optjecaj 21. ožujka 2011.

2. Ova Odluka stupa na snagu danom objave u »Narodnim novinama«.

O. br. 758/2011.

Zagreb, 9. ožujka 2011.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 30/2011-665
## Rješenje kojim se društvu Croatia Agent Pag d.o.o., Pag, daje dozvola za obavljanje poslova zastupanja u osiguranju u stanici za tehnički pregled vozila H-96, Pag

### NN 30/2011 (11.3.2011.), Rješenje kojim se društvu Croatia Agent Pag d.o.o., Pag, daje dozvola za obavljanje poslova zastupanja u osiguranju u stanici za tehnički pregled vozila H-96, Pag

HRVATSKA AGENCIJA ZA NADZOR FINANCIJSKIH USLUGA

667

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), odlučujući o zahtjevu društva Croatia Agent Pag d.o.o., Vela ulica 12, Pag, za izdavanje dozvole za obavljanje poslova zastupanja u osiguranju na stanici za tehnički pregled vozila H 96, Pag, Braće Fabijanić 3, na sjednici održanoj 3. ožujka 2011. godine donijela je

RJEŠENJE

I. Društvu Croatia Agent Pag d.o.o., Vela ulica 12, Pag, daje se dozvola za obavljanje poslova zastupanja u osiguranju u stanici za tehnički pregled vozila H 96, Pag, Braće Fabijanić 3.

II. Dozvola za obavljanje djelatnosti zastupanja u osiguranju iz točke I. ovog rješenja izdaje se samo za obavljanje poslova:

– osiguranje od nezgode i

– osiguranje od odgovornosti za upotrebu motornih vozila.

III. Društvo Croatia Agent Pag d.o.o., Vela ulica 12, Pag d.o.o dužno je najkasnije osam dana prije početka obavljanja djelatnosti u stanici za tehnički pregled vozila iz točke I. ovog rješenja, Hrvatskoj agenciji za nadzor financijskih usluga dostaviti obavijest o početku poslovanja.

IV. Izreka ovog rješenja objavit će se u »Narodnim novinama«.

Klasa: UP/I-453-02/11-38/4

Urbroj: 326-112-11-9

Zagreb, 3. ožujka 2011.

Predsjednik Uprave
Ante Samodol, v. r.

Rješenje, NN 30/2011-667
## Rješenje kojim se utvrđuje da je Robertu Strahiniću, vlasniku obrta Alian, Karlovac, prestala važiti dozvola za obavljanje poslova zastupanja u osiguranju

### NN 30/2011 (11.3.2011.), Rješenje kojim se utvrđuje da je Robertu Strahiniću, vlasniku obrta Alian, Karlovac, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

668

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 3. ožujka 2011. donijela je

RJEŠENJE

I. Utvrđuje se da je prestala važiti dozvola za obavljanje poslova zastupanja u osiguranju izdana rješenjem Hrvatske agencije za nadzor financijskih usluga klasa: UP/I-453-02/07-37/108 urbroj: 326-112-07-2 dana 16. studenoga 2007. godine Robertu Strahiniću iz Karlovca, Skopska 13, vlasniku obrta Alian obrt za zastupanje u osiguranju, Robert Strahinić, Karlovac, Pavla Vitezovića 2.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/14

Urbroj: 326-112-11-1

Zagreb, 3. ožujka 2011.

Predsjednik Uprave
Ante Samodol, v. r.

Rješenje, NN 30/2011-668
## Rješenje kojim se utvrđuje da je Mirjani Vizec, vlasnici obrta Mi-Vi, Sesvete, Popovec, prestala važiti dozvola za obavljanje poslova zastupanja u osiguranju

### NN 30/2011 (11.3.2011.), Rješenje kojim se utvrđuje da je Mirjani Vizec, vlasnici obrta Mi-Vi, Sesvete, Popovec, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

669

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 3. ožujka 2011. donijela je

RJEŠENJE

I. Utvrđuje se da je prestala važiti dozvola za obavljanje poslova zastupanja u osiguranju izdana rješenjem Hrvatske agencije za nadzor financijskih usluga klasa: UP/I-453-06/06-03/150 urbroj: 326-112-06-2 dana 22. prosinca 2006. godine Mirjani Vizec, vlasnici obrta MI-VI zastupanje u osiguranju Sesvete, Popovec, Varaždinska 29.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/15

Urbroj: 326-112-11-1

Zagreb, 3. ožujka 2011.

Predsjednik Uprave
Ante Samodol, v. r.

Rješenje, NN 30/2011-669
## Rješenje kojim se utvrđuje da je društvu Paos d.o.o., Zagreb, prestala važiti dozvola za obavljanje poslova zastupanja u osiguranju

### NN 30/2011 (11.3.2011.), Rješenje kojim se utvrđuje da je društvu Paos d.o.o., Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

670

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 3. ožujka 2011. donijela je

RJEŠENJE

I. Utvrđuje se da je prestala važiti dozvola za obavljanje poslova zastupanja u osiguranju izdana rješenjem Hrvatske agencije za nadzor financijskih usluga klasa: UP/I-453-02/09-37/14, urbroj: 326-112-09-3 dana 12. ožujka 2009. godine društvu PAOS d.o.o. za zastupanje u osiguranju, Zagreb, Pitomačka 5.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/16

Urbroj: 326-112-11-1

Zagreb, 3. ožujka 2011.

Predsjednik Uprave
Ante Samodol, v. r.

Rješenje, NN 30/2011-670
## Rješenje kojim se Petru-Pierru Mateku obnavlja licenca za ovlaštenog upravitelja mirovinskim fondovima

### NN 30/2011 (11.3.2011.), Rješenje kojim se Petru-Pierru Mateku obnavlja licenca za ovlaštenog upravitelja mirovinskim fondovima

HRVATSKA AGENCIJA ZA NADZOR FINANCIJSKIH USLUGA

671

U skladu s odredbama članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), a na temelju članka 14. stavka 9. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07 i 124/10) i članka 15. stavak 3. Pravilnika o sadržaju i trajanju obrazovnog programa, uvjetima za pristup ispitu, postupku provođenja ispita za stjecanje zvanja ovlaštenog upravitelja mirovinskih fondova i uvjetima za dobivanje licence i važenje licence ovlaštenog upravitelja mirovinskih fondova (»Narodne novine« broj 6/11), u postupku obnavljanja licence za ovlaštenog upravitelja mirovinskim fondovima, pokrenutom na zahtjev Petra-Pierra Mateka iz Zagreba, Hrvatskog proljeća 28, Uprava Hrvatske agencije za nadzor financijskih usluga na sjednici održanoj 3. ožujka 2011. godine donosi

RJEŠENJE

1. Petru-Pierru Mateku, iz Zagreba, Hrvatskog proljeća 28, obnavlja se licenca za ovlaštenog upravitelja mirovinskim fondovima.

2. Izreka ovog rješenja objavit će se u »Narodnim novinama«.

Klasa: UP/I-140-01/11-43/02

Urbroj: 326-113-11-2

Zagreb, 3. ožujka 2011.

Predsjednik Uprave
Ante Samodol, v. r.

Rješenje, NN 30/2011-671
## Odluka o izmjeni i dopuni Odluke o općinskim porezima Općine Vrhovine

### NN 30/2011 (11.3.2011.), Odluka o izmjeni i dopuni Odluke o općinskim porezima Općine Vrhovine

OPĆINA VRHOVINE

673

Na temelju članka 47. Odluke o općinskim porezima Općine Vrhovine (»Narodne novine« 132/06 i članka 18. Statuta Općine Vrhovine (»Županijski glasnik« Ličko-senjske županije 17/01.) Općinsko vijeće na 16. redovnoj sjednici donijelo je

ODLUKU

O IZMJENI I DOPUNI ODLUKE O OPĆINSKIM POREZIMA OPĆINE VRHOVINE

Članak 1.

U članku 7. stopa prirezu poreza na dohodak »7%« zamjenjuje se stopom od »5%«.

Članak 2.

U članku 46. riječi »Općinsko poglavarstvo« zamjenjuju se riječima »Općinski načelnik«.

Članak 3.

U članku 47. riječi »Općinskog poglavarstva« zamjenjuju se riječima »Općinskog načelnika«.

Članak 4.

Ova Odluka stupa na snagu osmog dana od dana objave u »Narodnim novinama« a primjenjivat će se od 1. srpnja 2011. godine.

Klasa: 410-07/11-01/01
Urbroj: 2125/09-03/01/11-1
Vrhovine, 25. veljače 2011.

Predsjednik
Nikola Ivančević, v. r.

Odluka, NN 30/2011-673
## Rješenje o imenovanju savjetnice potpredsjednika Vlade Republike Hrvatske

### NN 31/2011 (16.3.2011.), Rješenje o imenovanju savjetnice potpredsjednika Vlade Republike Hrvatske

VLADA REPUBLIKE HRVATSKE

683

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 9. stavka 2. Uredbe o Tajništvu Vlade Republike Hrvatske (»Narodne novine«, br. 129/2002, 36/2003, 29/2005, 141/2005, 18/2008, 54/2008, 15/2010 i 9/2011), Vlada Republike Hrvatske je na sjednici održanoj 27. siječnja 2011. godine donijela

RJEŠENJE

O IMENOVANJU SAVJETNICE POTPREDSJEDNIKA VLADE REPUBLIKE HRVATSKE

Imenuje se BOŽA LAPIĆ savjetnicom potpredsjednika Vlade Republike Hrvatske.

Klasa: 080-02/11-01/25

Urbroj: 50304/2-11-01

Zagreb, 27. siječnja 2011.

Predsjednica
Jadranka Kosor, dipl. iur., v. r.

Rješenje, NN 31/2011-683
## Rješenje o imenovanju pomoćnice ravnatelja u Sektoru za nacionalnu infrastrukturu prostornih podataka u Državnoj geodetskoj upravi

### NN 31/2011 (16.3.2011.), Rješenje o imenovanju pomoćnice ravnatelja u Sektoru za nacionalnu infrastrukturu prostornih podataka u Državnoj geodetskoj upravi

VLADA REPUBLIKE HRVATSKE

684

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 10. veljače 2011. godine donijela

RJEŠENJE

O IMENOVANJU POMOĆNICE RAVNATELJA U SEKTORU ZA NACIONALNU INFRASTRUKTURU PROSTORNIH PODATAKA U DRŽAVNOJ GEODETSKOJ UPRAVI

Imenuje se mr. sc. LJERKA RAŠIĆ pomoćnicom ravnatelja u Sektoru za nacionalnu infrastrukturu prostornih podataka u Državnoj geodetskoj upravi.

Klasa: 080-02/11-01/33

Urbroj: 50304/2-11-01

Zagreb, 10. veljače 2011.

Predsjednica
Jadranka Kosor, dipl. iur., v. r.

Rješenje, NN 31/2011-684
## Rješenje o imenovanju ravnatelja Agencije za sigurnost željezničkog prometa

### NN 31/2011 (16.3.2011.), Rješenje o imenovanju ravnatelja Agencije za sigurnost željezničkog prometa

VLADA REPUBLIKE HRVATSKE

685

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 18. stavka l. Zakona o Agenciji za sigurnost željezničkog prometa (»Narodne novine«, broj 120/2008), Vlada Republike Hrvatske je na sjednici održanoj 10. veljače 2011. godine donijela

RJEŠENJE

O IMENOVANJU RAVNATELJA AGENCIJE ZA SIGURNOST ŽELJEZNIČKOG PROMETA

Imenuje se VLADIMIR HABUŠ ravnateljem Agencije za sigurnost željezničkog prometa.

Klasa: 080-02/11-01/14

Urbroj: 50304/2-11-01

Zagreb, 10. veljače 2011.

Predsjednica
Jadranka Kosor, dipl. iur., v. r.

Rješenje, NN 31/2011-685
## Rješenje o razrješenju člana Upravnog vijeća Agencije za sigurnost željezničkog prometa

### NN 31/2011 (16.3.2011.), Rješenje o razrješenju člana Upravnog vijeća Agencije za sigurnost željezničkog prometa

VLADA REPUBLIKE HRVATSKE

686

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 17. stavka 5. Zakona o Agenciji za sigurnost željezničkog prometa (»Narodne novine«, broj 120/2008), Vlada Republike Hrvatske je na sjednici održanoj 10. veljače 2011. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA SIGURNOST ŽELJEZNIČKOG PROMETA

Razrješuje se VLADIMIR HABUŠ dužnosti člana Upravnog vijeća Agencije za sigurnost željezničkog prometa, radi odlaska na novu dužnost.

Klasa: 080-02/11-02/23

Urbroj: 50304/2-11-01

Zagreb, 10. veljače 2011.

Predsjednica
Jadranka Kosor, dipl. iur., v. r.

Rješenje, NN 31/2011-686
## Rješenje o razrješenju predsjednice Povjerenstva za rješavanje odštetnih zahtjeva radnika oboljelih od profesionalnih bolesti zbog izloženosti azbestu

### NN 31/2011 (16.3.2011.), Rješenje o razrješenju predsjednice Povjerenstva za rješavanje odštetnih zahtjeva radnika oboljelih od profesionalnih bolesti zbog izloženosti azbestu

VLADA REPUBLIKE HRVATSKE

687

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/2007 i 139/2010), Vlada Republike Hrvatske je na sjednici održanoj 10. veljače 2011. godine donijela

RJEŠENJE

O RAZRJEŠENJU PREDSJEDNICE POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

Razrješuje se SONJA PADOVAN JANKOVIĆ, dr. med., dužnosti predsjednice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, na osobni zahtjev.

Klasa: 080-02/ 11-02/24

Urbroj: 50304/2-11-01

Zagreb, 10. veljače 2011.

Predsjednica
Jadranka Kosor, dipl. iur., v. r.

Rješenje, NN 31/2011-687
## Rješenje o imenovanju predsjednika Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

### NN 31/2011 (16.3.2011.), Rješenje o imenovanju predsjednika Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

VLADA REPUBLIKE HRVATSKE

688

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/2007 i 139/2010), Vlada Republike Hrvatske je na sjednici održanoj 10. veljače 2011. godine donijela

RJEŠENJE

O IMENOVANJU PREDSJEDNIKA POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

Imenuje se JOSIP SILOVSKI, dr. med., predsjednikom Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu.

Klasa: 080-02/11-01/34

Urbroj: 50304/2-11-01

Zagreb, 10. veljače 2011.

Predsjednica
Jadranka Kosor, dipl. iur., v. r.

Rješenje, NN 31/2011-688
## Rješenje o imenovanju državnog tajnika u Ministarstvu financija

### NN 31/2011 (16.3.2011.), Rješenje o imenovanju državnog tajnika u Ministarstvu financija

VLADA REPUBLIKE HRVATSKE

689

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 40. stavka 1. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 17. veljače 2011. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU FINANCIJA

Imenuje se JOSIP LOZANČIĆ državnim tajnikom u Ministarstvu financija.

Klasa: 080-02/ 11-01/43

Urbroj: 50304/2-11-01

Zagreb, 17. veljače 2011.

Predsjednica
Jadranka Kosor, dipl. iur., v. r.

Rješenje, NN 31/2011-689
## Rješenje o imenovanju državnog tajnika u Ministarstvu financija i ravnatelja Carinske uprave u Ministarstvu financija

### NN 31/2011 (16.3.2011.), Rješenje o imenovanju državnog tajnika u Ministarstvu financija i ravnatelja Carinske uprave u Ministarstvu financija

VLADA REPUBLIKE HRVATSKE

690

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 40. stavka 1. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 17. veljače 2011. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU FINANCIJA I RAVNATELJA CARINSKE UPRAVE U MINISTARSTVU FINANCIJA

Imenuje se mr. sc. HRVOJE ČOVIĆ državnim tajnikom u Ministarstvu financija i ravnateljem Carinske uprave u Ministarstvu financija.

Klasa: 080-02/11-01/44

Urbroj: 50304/2-11-01

Zagreb, 17. veljače 2011.

Predsjednica
Jadranka Kosor, dipl. iur., v. r.

Rješenje, NN 31/2011-690
## Rješenje o imenovanju ravnatelja Uprave cestovnog prometa u Ministarstvu mora, prometa i infrastrukture

### NN 31/2011 (16.3.2011.), Rješenje o imenovanju ravnatelja Uprave cestovnog prometa u Ministarstvu mora, prometa i infrastrukture

VLADA REPUBLIKE HRVATSKE

691

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 17. veljače 2011. godine donijela

RJEŠENJE

O IMENOVANJU RAVNATELJA UPRAVE CESTOVNOG PROMETA U MINISTARSTVU MORA, PROMETA I INFRASTRUKTURE

Imenuje se ANTE NEVEŠĆANIN ravnateljem Uprave cestovnog prometa u Ministarstvu mora, prometa i infrastrukture.

Klasa: 080-02/11-01/13

Urbroj: 50304/2-11-01

Zagreb, 17. veljače 2011.

Predsjednica
Jadranka Kosor, dipl. iur., v. r.

Rješenje, NN 31/2011-691
## Rješenje klasa: UP/I-115-01/11-04/05, urbroj: 526-08-03/2-11-1 od 3. ožujka 2011. za Zaštitu-inspekt d.o.o. iz Osijeka

### NN 31/2011 (16.3.2011.), Rješenje klasa: UP/I-115-01/11-04/05, urbroj: 526-08-03/2-11-1 od 3. ožujka 2011. za Zaštitu-inspekt d.o.o. iz Osijeka

MINISTARSTVO GOSPODARSTVA, RADA I PODUZETNIŠTVA

698

Na zahtjev ZAŠTITA–INSPEKT d.o.o. iz Osijeka, Bjelolasička 18, a temeljem članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministarstvo gospodarstva, rada i poduzetništva donosi

RJEŠENJE

I.

ZAŠTITA–INSPEKT d.o.o. iz Osijeka, Bjelolasička 18, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva klasa: UP/I-116-01/03-04/39, urbroj: 526-08-03/2-06-7 od 12. travnja 2006. godine.

III.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

IV.

Ovo rješenje objavit će se u »Narodnim novinama«.

Klasa: UP/I-115-01/11-04/05

Urbroj: 526-08-03/2-11-2

Zagreb, 3. ožujka 2011.

Ministar
mr. sc. Đuro Popijač, v. r.

Rješenje, NN 31/2011-698
## Pravilnik o izmjenama Pravilnika o zaštićenim oznakama izvornosti i zaštićenim oznakama zemljopisnog podrijetla, tradicionalnim izrazima i označavanju vina

### NN 31/2011 (16.3.2011.), Pravilnik o izmjenama Pravilnika o zaštićenim oznakama izvornosti i zaštićenim oznakama zemljopisnog podrijetla, tradicionalnim izrazima i označavanju vina

MINISTARSTVO POLJOPRIVREDE, RIBARSTVA I RURALNOG RAZVOJA

699

Na temelju članka 19. stavaka 1. i 3. Zakona o uređenju tržišta poljoprivrednih proizvoda (»Narodne novine« br. 149/09 i 22/11), ministar poljoprivrede, ribarstva i ruralnog razvoja, donosi

PRAVILNIK

O IZMJENAMA PRAVILNIKA O ZAŠTIĆENIM OZNAKAMA IZVORNOSTI I ZAŠTIĆENIM OZNAKAMA ZEMLJOPISNOG PODRIJETLA, TRADICIONALNIM IZRAZIMA I OZNAČAVANJU VINA

Članak 1.

U Prilogu 1. Pravilnika o zaštićenim oznakama izvornosti i zaštićenim oznakama zemljopisnog podrijetla, tradicionalnim izrazima i označavanju vina točka 11. mijenja se i glasi: »Hrvatska Istra«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/220

Urbroj: 525-02-3-0034/11-20

Zagreb, 9. ožujka 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 31/2011-699
## Pravilnik o izmjenama Pravilnika o ulovu, uzgoju i prometu tune (Thunnus thynnus), igluna (Xiphias gradius) i iglana (Tetrapturus belone)

### NN 31/2011 (16.3.2011.), Pravilnik o izmjenama Pravilnika o ulovu, uzgoju i prometu tune (Thunnus thynnus), igluna (Xiphias gradius) i iglana (Tetrapturus belone)

MINISTARSTVO POLJOPRIVREDE, RIBARSTVA I RURALNOG RAZVOJA

700

Na temelju članka 14. stavka 1. točke 1., 2., 4. i 5, članka 14. stavka 2. točke 1., 2., 3. i 4., članka 14. stavka 3. i članka 106. stavka 3. Zakona o morskom ribarstvu (»Narodne novine«, br. 56/10 i 127/10) ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O ULOVU, UZGOJU I PROMETU TUNE (*Thunnus thynnus*), IGLUNA (*Xiphias gladius*) I IGLANA (*Tetrapturus belone*)

Članak 1.

U Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 26/11 i 29/11) u članku 3. stavci 6., 7., 8. 10. mijenjaju i glase:

»(6) Trajna izlovna kvota i godišnja izlovna kvota za plivarice tunolovke rasporedit će se po plovilima odnosno vlasnicima ili ovlaštenicima povlastica za gospodarski ribolov na moru plivaricom tunolovkom. Odluku o kriterijima raspodjele trajne i godišnje izlovne kvote donosi ministar.

(7) Trajna izlovna godišnja kvota i godišnja izlovna kvota za udičarske alate u gospodarskom ribolovu mogu se rasporediti po plovilima odnosno vlasnicima ili ovlaštenicima povlastica za gospodarski ribolov na moru udičarskim alatima. Odluku o kriterijima raspodjele trajne i godišnje kvote donosi ministar.

(8) Vlasnik/ovlaštenik povlastice za gospodarski ribolov na moru plivaricom tunolovkom dodijeljenu godišnju kvotu može ustupiti drugom ovlašteniku povlastice za gospodarski ribolov na moru plivaricom tunolovkom uz prethodnu dostavu izjave Ministarstvu (Prilog 1). Moguće je ustupanje dijela dodijeljene godišnje kvote ili ukupne dodijeljene godišnje kvote, što se navodi u izjavi iz Priloga 1.

(10) Iznimno od odredbe stavka 9. ovoga članka za 2011. godinu Izjavu o ustupanju godišnje kvote vlasnik/ovlaštenik povlastice dužan je dostaviti Ministarstvu najkasnije do 25. ožujka 2011. godine.

U članku 3. dodaju se novi stavci 14. i 15. koji glase:

»(14) Vlasnik/ovlaštenik povlastice za gospodarski ribolov na moru plivaricom tunolovkom dodijeljenu trajnu kvotu smije ustupiti drugom ovlašteniku povlastice za gospodarski ribolov na moru plivaricom tunolovkom uz prethodnu dostavu izjave Ministarstvu (Prilog 1). Izjavu o ustupanju trajne kvote vlasnik/ovlaštenik povlastice dužan je dostaviti najkasnije do 25. siječnja tekuće godine.

(15) Iznimno od odredbe stavka 11. ovoga članka za 2011. godinu Izjavu o ustupanju trajne kvote vlasnik/ovlaštenik povlastice dužan je dostaviti Ministarstvu najkasnije do 25. ožujka 2011. godine.

Članak 2.

Ovaj pravilnik stupa na snagu danom objave u »Narodnim novinama«.

Klasa: 011-02/11-01/33

Urbroj: 525-08-1-0314/11-6

Zagreb, 10. ožujka 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 31/2011-700
## Pravilnik o izmjeni Pravilnika o provedbi mjere potpore dohotku poljoprivrednih gospodarstava

### NN 31/2011 (16.3.2011.), Pravilnik o izmjeni Pravilnika o provedbi mjere potpore dohotku poljoprivrednih gospodarstava

MINISTARSTVO POLJOPRIVREDE, RIBARSTVA I RURALNOG RAZVOJA

701

Na temelju članka 60. stavka 2. Zakona o državnoj potpori poljoprivredi i ruralnom razvoju (»Narodne novine«, br. 92/10), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O PROVEDBI MJERE POTPORE DOHOTKU POLJOPRIVREDNIH GOSPODARSTAVA

Članak 1.

(1) U Pravilniku o provedbi mjere potpore dohotku poljoprivrednih gospodarstava (»Narodne novine« br. 21/2011), obrazac PD – stanje stoke zamjenjuje se novim obrascem koji je tiskan uz ovaj pravilnik i čini njegov sastavni dio.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/252

Urbroj: 525-12-1-0541/11-9

Zagreb, 25. veljače 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

![](dodatni/414212.jpg)

Pravilnik, NN 31/2011-701
## Pravilnik o izmjenama i dopunama Pravilnika o Nacionalnoj listi priznatih kultivara vinove loze

### NN 31/2011 (16.3.2011.), Pravilnik o izmjenama i dopunama Pravilnika o Nacionalnoj listi priznatih kultivara vinove loze

MINISTARSTVO POLJOPRIVREDE, RIBARSTVA I RURALNOG RAZVOJA

702

Na temelju članka 2. stavka 6. Zakona o vinu (»Narodne novine« br. 96/03) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O NACIONALNOJ LISTI PRIZNATIH KULTIVARA VINOVE LOZE

Članak 1.

U Pravilniku o Nacionalnoj listi priznatih kultivara vinove loze (»Narodne novine« br. 159/04, 14/05, 42/05, 62/05, 3/06, 37/06, 76/06, 44/07, 118/07, 133/07, 86/08, 117/08, 124/08, 148/08, 45/09, 153/09, 46/10 i 129/10) u članku 5. točki 8. iza riječi: »viognier bijeli.« briše se točka i stavlja zarez te dodaje riječ: »refošk.«.

U točki 10. iza riječi: »sauvignon.« briše se točka i stavlja zarez te dodaje riječ: »grenache blanc.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/95

Urbroj: 525-02-3-0032/11-3

Zagreb, 7. ožujka 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 31/2011-702
## Objava registrirane oznake i naziva proizvoda

### NN 31/2011 (16.3.2011.), Objava registrirane oznake i naziva proizvoda

MINISTARSTVO POLJOPRIVREDE, RIBARSTVA I RURALNOG RAZVOJA

703

Na temelju članka 9. stavka 10. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 18. stavka 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10) objavljuje

REGISTRIRANU OZNAKU I NAZIV PROIZVODA

Naziv proizvoda »ISTARSKI PRŠUT« registriran je kao OZNAKA IZVORNOSTI, Rješenjem klasa: UP/I 310-26/08-01/4, urbroj: 525-13-2-0497/11-14 od 10. veljače 2011. godine.

Klasa: 310-26/11-01/66

Urbroj: 525-13-2-0497/11-2

Zagreb, 9. ožujka 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Ostalo, NN 31/2011-703
## Pravilnik o izmjeni i dopuni Pravilnika o zdravstvenoj ispravnosti materijala i predmeta koji dolaze u neposredan dodir s hranom

### NN 31/2011 (16.3.2011.), Pravilnik o izmjeni i dopuni Pravilnika o zdravstvenoj ispravnosti materijala i predmeta koji dolaze u neposredan dodir s hranom

MINISTARSTVO ZDRAVSTVA I SOCIJALNE SKRBI

706

Na temelju članka 7. stavka 1. Zakona o predmetima opće uporabe (»Narodne novine«, br. 85/06, 75/09 i 43/10) ministar zdravstva i socijalne skrbi uz suglasnost ministra poljoprivrede, ribarstva i ruralnog razvoja donosi

PRAVILNIK

O IZMJENI I DOPUNI PRAVILNIKA O ZDRAVSTVENOJ ISPRAVNOSTI MATERIJALA I PREDMETA KOJI DOLAZE U NEPOSREDAN DODIR S HRANOM[[1]](#footnote-29081-1)

Članak 1.

U Pravilniku o zdravstvenoj ispravnosti materijala i predmeta koji dolaze u neposredan dodir s hranom (»Narodne novine«, br. 125/09) u članku 56. iza stavka 1. dodaje se novi stavak 2. koji glasi:

»U proizvodnji bočica za hranjenje dojenčadi koje su izrađene od polikarbonata ne smije se koristiti 4,4’-dioksi-difenil-2,2-propan (Bisfenol A).

Dosadašnji stavak 2. postaje stavak 3.

Članak 2.

U Prilogu II. POPIS MONOMERA I TEMELJNIH ULAZNIH SIROVINA KOJE SE MOGU KORISTITI ZA PROIZVODNJU PLASTIČNIH MATERIJALA I PROIZVODA, u »POPISU ODOBRENIH MONOMERA I DRUGIH TEMELJNIH ULAZNIH SIROVINA« u retku s referentnim brojem 13480, u stupcu 4. »Ograničenja i/ili specifikacije«, riječi: »SML = 3 mg/kg« zamjenjuju se riječima: »SML (T)= 0,6 mg/kg. Ne smije se koristiti za proizvodnju bočica za hranjenje dojenčadi[[2]](#footnote-29081-2) koje su izrađene od polikarbonata.«.

Članak 3.

Od 1. travnja 2011. godine nije dopuštena proizvodnja plastičnih materijala i predmeta u dodiru s hranom koji nisu u skladu s odredbama ovoga Pravilnika.

Od 1. lipnja 2011. godine nije dopušten uvoz i stavljanje na tržište Republike Hrvatske plastičnih materijala i predmeta u dodiru s hranom koji nisu u skladu s odredbama ovoga Pravilnika.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-02/23

Urbroj: 534-07-11-2

Zagreb, 9. ožujka 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

[[1](#footnote-29081-1-backlink)] Pravilnikom se preuzimaju odredbe Direktive Komisije 2011/8/EU od 28. siječnja 2011. o izmjeni Direktive Komisije 2002/72/EZ od 6. kolovoza 2002. o plastičnim materijalima i predmetima koji dolaze u neposredan dodiru s hranom

[[2](#footnote-29081-2-backlink)] Dojenčad u smislu ovoga Pravilnika ima jednako značenje kao u članku 2. stavku 1. točki 5. Pravilnika o hrani za dojenčad i malu djecu te prerađenoj hrani na bazi žitarica za dojenčad i malu djecu (»Narodne novine« broj 74/08 i 106/10).

Pravilnik, NN 31/2011-706
## Rješenje o dodjeli naziva "Referentni centar Ministarstva zdravstva i socijalne skrbi za perinatalnu medicinu" Klinici za ženske bolesti i porode Kliničkog bolničkog centra Zagreb

### NN 31/2011 (16.3.2011.), Rješenje o dodjeli naziva "Referentni centar Ministarstva zdravstva i socijalne skrbi za perinatalnu medicinu" Klinici za ženske bolesti i porode Kliničkog bolničkog centra Zagreb

MINISTARSTVO ZDRAVSTVA I SOCIJALNE SKRBI

709

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine«, broj 150/08, 71/10 i 139/10) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1. Zakona o općem upravnom postupku (»Narodne novine«, broj 47/09), donosi

RJEŠENJE

Klinici za ženske bolesti i porode Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za perinatalnu medicinu«.

Klasa UP/I-510-01/10-01/11

Urbroj: 534-07-l-2/5-11-16

Zagreb, 12. siječnja 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

Rješenje, NN 31/2011-709
## Rješenje o dodjeli naziva "Referentni centar Ministarstva zdravstva i socijalne skrbi za kirurško liječenje mozgovnih žilnih anomalija i aneurizmi" Klinici za neurokirurgiju Kliničkog bolničkog centra Zagreb

### NN 31/2011 (16.3.2011.), Rješenje o dodjeli naziva "Referentni centar Ministarstva zdravstva i socijalne skrbi za kirurško liječenje mozgovnih žilnih anomalija i aneurizmi" Klinici za neurokirurgiju Kliničkog bolničkog centra Zagreb

MINISTARSTVO ZDRAVSTVA I SOCIJALNE SKRBI

710

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine«, broj 150/08, 71/10 i 139/10) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1. Zakona o općem upravnom postupku (»Narodne novine«, broj 47/09), donosi

RJEŠENJE

Klinici za neurokirurgiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za kirurško liječenje mozgovnih žilnih anomalija i aneurizmi«.

Klasa: UP/I-510-01/10-01/08

Urbroj: 534-07-1-2/5-11-15

Zagreb, 10. siječnja 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

Rješenje, NN 31/2011-710
## Pravilnik o izmjeni Pravilnika o načinu isplate novčanih primanja i drugih troškova

### NN 31/2011 (16.3.2011.), Pravilnik o izmjeni Pravilnika o načinu isplate novčanih primanja i drugih troškova

MINISTARSTVO OBITELJI, BRANITELJA I MEĐUGENERACIJSKE SOLIDARNOSTI

711

Na temelju članka 108. stavka 1. točke 13. Zakona o pravima hrvatskih branitelja iz Domovinskog rata i članova njihovih obitelji (»Narodne novine« broj: 174/2004., 92/2005., 02/2007., 107/2007., 65/2009., 137/2009. i 146/2010.), ministar obitelji, branitelja i međugeneracijske solidarnosti, donosi

PRAVILNIK

O IZMJENI PRAVILNIKA O NAČINU ISPLATE NOVČANIH PRIMANJA I DRUGIH TROŠKOVA

Članak 1.

U Pravilniku o načinu isplate novčanih primanja i drugih troškova (»Narodne novine« broj: 52/2005., 155/2008.) članak 6. stavak 1. mijenja se i glasi:

»Prvostupanjsko tijelo obvezno je do zadnjeg radnog dana u tekućem mjesecu zaključiti obradu novčanih prava iz članka 2. ovoga Pravilnika i odgovorno je za točnost i osnovanost obrađenih novčanih prava.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/08-0001/109

Urbroj: 519-04/3-11-4

Zagreb, 17. veljače 2011.

Ministar
Tomislav Ivić, prof., v. r.

Pravilnik, NN 31/2011-711
## Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

### NN 31/2011 (16.3.2011.), Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

HRVATSKI ZAVOD ZA ZDRAVSTVENO OSIGURANJE

712

Na osnovi članka 20. stavka 3. i 60. stavka 5. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.), članka 26. točke 9. i 16. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 6/11.), Upravno vijeće Hrvatskog zavoda za zdravstveno osiguranje na 19. sjednici održanoj 28. veljače 2011. godine uz suglasnost ministra nadležnog za zdravstvo donijelo je

PRAVILNIK

O IZMJENAMA I DOPUNAMA PRAVILNIKA O PRAVIMA, UVJETIMA I NAČINU KORIŠTENJA ZDRAVSTVENE ZAŠTITE U INOZEMSTVU

Članak 1.

U Pravilniku o pravima, uvjetima i načinu korištenja zdravstvene zaštite u inozemstvu (»Narodne novine« broj 50/09., 118/09., 4/10., 13/10. 14/10. 1/11. i 16/11.) u članku 5. stavak 6. mijenja se i glasi:

»Podnositelj prijave obvezan je prijavu o upućivanju na rad, stručno usavršavanje ili obrazovanje podnijeti, u pravilu, 8 dana prije odlaska osiguranika u inozemstvo, a najkasnije prije odlaska osiguranika u inozemstvo.«

Članak 2.

U članku 8. brojka: »15« zamjenjuje se brojkom: »8«.

Članak 3.

U članku 14. stavku 1. iza riječi: »najnižu« dodaje se riječ: »mjesečnu«.

U stavku 2. iza riječi: »izdaje« briše se riječ: »uplatnicu« i dodaju riječi: »nalog za uplatu.«.

Iza stavka 2. dodaju se novi stavci 3., 4., 5., i 6. koji glase:

»Osigurana osoba iz stavka 1. ovog članka sama je obveznik plaćanja posebnog doprinosa za korištenje zdravstvene zaštite u inozemstvu, a obvezu plaćanja tog doprinosa za razdoblje u kojem boravi u inozemstvu može preuzeti druga pravna ili fizička osoba koja je podnijela prijavu boravka osigurane osobe u inozemstvu.

Posebni doprinos iz stavka 1. ovog članka se obračunava i dospijeva na naplatu prije odlaska osigurane osobe u inozemstvo i preduvjet je za izdavanje potvrde o pravu na korištenje zdravstvene zaštite u inozemstvu.

Poseban doprinos iz stavka 1. ovog članka plaća se na način kako je to uređeno Naredbom o načinu uplaćivanja prihoda proračuna, obveznih doprinosa te prihoda za financiranje drugih javnih potreba i sukladno s odredbama Zakona o obveznom zdravstvenom osiguranju.

U slučaju kada obveznik plaćanja posebnog doprinosa iz stavka 3. ovog članka treba uplatiti doprinos za razdoblje kraće od mjesec dana, iznos doprinosa se utvrđuje tako da se za svaki kalendarski dan uzima 1/30 mjesečnog iznosa doprinosa utvrđenog u stavku 1. ovog članka.«

Članak 4.

Ovaj Pravilnik stupa na snagu danom objave u »Narodnim novinama«.

Klasa: 025-04/11-01/11

Urbroj: 338-01-01-11-1

Zagreb, 28. veljače 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 31/2011-712
## Odluka o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 31/2011 (16.3.2011.), Odluka o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

713

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 19. sjednici održanoj 28. veljače 2011. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

ODLUKU

O IZMJENAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguraja (»Narodne novine« broj 43/10., 71/10., 88/10., 124/10., 1/11. i 6/11.) u članku 49. stavku 1. ispod tablice 1.7. pod oznakom: »\*\*\*« brišu se riječi: »osim na lokacijama gdje ne postoji mogućnost za provođenje istog«.

Članak 2.

Ova Odluka stupa na snagu danom objave u »Narodnim novinama«, a primjenjuje se od 1. srpnja 2011. godine.

Klasa: 025-04/11-01/13

Urbroj: 338-01-01-11-1

Zagreb, 28. veljače 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 31/2011-713
## Odluka o dopuni Odluke o standardima i normativnima prava na zdravstvenu zaštitu iz obveznog zdravstvenog osiguranja za slučaj ozljede na radu i profesionalne bolesti s osnovama za sklapanje ugovora

### NN 31/2011 (16.3.2011.), Odluka o dopuni Odluke o standardima i normativnima prava na zdravstvenu zaštitu iz obveznog zdravstvenog osiguranja za slučaj ozljede na radu i profesionalne bolesti s osnovama za sklapanje ugovora

HRVATSKI ZAVOD ZA ZDRAVSTVENO OSIGURANJE

714

Na osnovi članka 68. Zakona o obveznom zdravstvenom osiguranju (»Narodne novine« broj 150/08., 94/09., 158/09., 71/10. i 139/10.) Upravno vijeće Hrvatskog zavoda za zdravstveno osiguranje na 19. sjednici održanoj 28. veljače 2011. godine uz prethodno pribavljeno mišljenje nadležnih komora i suglasnost ministra nadležnog za zdravstvo donijelo je

ODLUKU

O DOPUNI ODLUKE O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA ZA SLUČAJ OZLJEDE NA RADU I PROFESIONALNE BOLESTI S OSNOVAMA ZA SKLAPANJE UGOVORA

Članak 1.

U Odluci o standardima i normativima prava na zdravstvenu zaštitu iz obveznog zdravstvenog osiguranja za slučaj ozljede na radu i profesionalne bolesti s osnovama za sklapanje ugovora (»Narodne novine« 1/11. i 6/11.) u članku 7. dodaju se novi stavci 3. i 4. koji glase:

»Ako je, u okviru specifične zdravstvene zaštite iz stavka 1. ovog članka, potrebno uputiti osiguranika na provođenje određenih postupaka laboratorijske dijagnostike na primarnoj razini, doktor specijalist medicine rada izdaje uputnicu za primarni laboratorij u skladu s odredbama Pravilnika iz stavka 2. ovog članka.

Iznimno, ako je u okviru specifične zdravstvene zaštite iz stavka 1. ovog članka potrebno uputiti osiguranika na provođenja određenih dijagnostičkih postupaka koje ne obavljaju ugovorne zdravstvene ustanove/ugovorni privatni zdravstveni radnici, Zavod će omogućiti plaćanje takvih usluga putem suradne ustanove.«

Članak 2.

Iza članka 16. dodaje se novi članak 16.a koji glasi:

»Članak 16.a

Zavod, radi osiguranja kontinuiranosti i dostupnosti specifične zdravstvene zaštite radnika, može raspisati natječaj za sklapanje ugovora o provođenju laboratorijske dijagnostike za potrebe specifične zdravstvene zaštite radnika s medicinsko-biokemijskim laboratorijima.

Odredbe članka 13. stavka 2., 3., 4. i 5. ove Odluke na odgovarajući način primjenjuju se i na ponuditelje iz stavka 1. ovog članka.«

Članak 3.

Iza članka 25. dodaje se novi članak 25.a koji glasi:

»Članak 25.a

Cijena laboratorijske dijagnostike iz članka 16.a utvrđuje se u skladu s općim aktom Zavoda.«

Članak 4.

Ova Odluka stupa na snagu danom objave u »Narodnim novinama«.

Klasa: 025-04/10-01/14

Urbroj: 338-01-01-11-1

Zagreb, 28. veljače 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 31/2011-714
## Izmjene Općih uvjeta ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja

### NN 31/2011 (16.3.2011.), Izmjene Općih uvjeta ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

715

Na osnovi članka 71. Zakona o obveznom zdravstvenom osiguranju (»Narodne novine«, broj 150/08., 94/09., 153/09., 71/10. i 139/10.), članka 295. Zakona o obveznim odnosima (»Narodne novine«, broj 35/05. i 41/08.) i članka 26. Statuta Hrvatskog zavoda za zdravstveno osiguranje (»Narodne novine«, broj 18/09., 33/09. i 8/11) Upravno vijeće Hrvatskog zavoda za zdravstveno osiguranje na 19. sjednici održanoj 28. veljače 2011. godine donijelo je

IZMJENE

OPĆIH UVJETA UGOVORA O PROVOĐENJU SPECIJALISTIČKO-KONZILIJARNE I BOLNIČKE ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju specijalističko- konzilijarne i bolničke zdravstvene zaštite iz obveznog zdravstvenog osiguranja (»Narodne novine« 50/10., 71/10. 88/10. i 1/11.) članak 22. briše se.

Članak 2.

Ovi Opći uvjeti objavljuju se u »Narodnim novinama«.

Klasa: 025-04/11-01/15

Urbroj: 338-01-10-11-1

Zagreb, 28. veljače 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Ostalo, NN 31/2011-715